Rizi e kumo

Par 4 persone ghe vol:
 320 g de rixo Vialone nano
 1 sbrancà de kumo
 1,5 l de brodo de carne magro
 30 g de buro
 1 zioła picoła
 4 cuciari de ojo de oliva veneto
 4 cuciari de formajo grana padano gratà
 2 cuciari de parsémoło fresco trità
 sałe
 pevare
Tritare ła zioła fina fina e desfrizarla inte l'ojo drento na tecia. 
Quando che ła se ga fata bionda, versar drento el kumo lavà e trità e continuare con fogo mèdio par 3 — 4 minuti versando mexo minestro de brodo caldo. Xontare el rixo e senpre mis-ciando, portare a cotura versando al bixogno minestri de brodo caldo. Cavar dal fogo, regołare de sałe e pevare e versar drento el buro e el formajo, mis-ciando pian pianeło.
Vin da bevare insieme: Tocai bianco de Cołi Berici.

Categoria:Cuxina veneta
Categoria:Rizo